Nogometni klub \_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_, (u daljnjem

tekstu: NK A), OIB \_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_

i

Nogometni klub \_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_, (u daljnjem tekstu: NK

B), OIB \_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_

zaključili su na temelju članka 3. Pravilnika o suradnji klubova sljedeći

U G O V O R

O

S U R A D N J I

Članak 1.

NK A i NK B zaključuju ovaj ugovor u cilju međusobne suradnje i omogućavanja razvoja mladih igrača te postizanja što boljih sportskih rezultata.

Članak 2.

1) Ovim se ugovorom NK A obvezuje da će omogućiti da njegovi registrirani igrači (u daljnjem tekstu: Igrači), čiji se popis (koji sadrži ime i prezime igrača, datum rođenja, OIB i broj sportske iskaznice) nalazi u prilogu ovog ugovora i čini njegov sastavni dio), nastupaju za seniorsku momčad NK B na prvenstvenim utakmicama.

2) NK A jamči da su svi Igrači dali pisani pristanak da nastupaju i treniraju za NK B u skladu s Pravilnikom o suradnji klubova i ovim ugovorom.

Članak 3.

NK A i NK B utvrđuju da ako oba kluba imaju natjecateljsku utakmicu isti dan, dogovorom riješiti koji Igrač će nastupiti za koji klub. U slučaju nepostojanja dogovora, Klub A može bez pisanog pristanka NK B uvrstiti u svoju momčad samo jednog Igrača.

Članak 4.

NK A i NK B dogovorom će rješavati sva pitanja oko trenažnog procesa Igrača.

Članak 5.

NK A ne može postavljati nikakve uvjete vezano uz nastupa Igrača za NK B (primjerice, zahtijevati da nastupa, ili da nastupa na određenom mjestu u momčadi i sl.).

Članak 6.

1) Sva prava iz ugovora igrač-klub Igrač ostvaruje u NK A i NK B ne preuzima nikakve novčane ili nenovčane obveze prema Igraču osim troškova nastupa i treninga (putovanje, smještaj, sportska oprema).

2) Ugovorne strane utvrđuju da NK B u odnosu na bilo kojeg Igrača, u odnosu na NK A, kao niti u odnosu na bilo koji drugi klub, nema nikakva prava na temelju naknade za treniranje i razvoj, solidarne naknade, kao niti bilo kakva druga potraživanja, a što znači da se razdoblje treniranja Igrača za vrijeme trajanja ovog ugovora treba smatrati isključivo tako da je NK A dao doprinos u razvoju i treniranju Igrača.

Članak 7.

1) NK A obvezuje se ovaj ugovor dostaviti Komisiji za ovjeru registracija klubova i igrača HNS radi evidencije, i to u roku od tri dana od dana zaključenja ugovora.

2) NK B obvezuje se povjereniku natjecanja dostaviti popis Igrača iz ovog ugovora najkasnije osam dana prije početka natjecanja.

Članak 8.

Ovaj ugovor zaključuje se u trajanju od \_\_\_\_\_\_\_\_\_\_ i traje do \_\_\_\_\_\_\_\_.

(ugovor se zaključuje najduže u trajanju od jedne natjecateljske godine)

Članak 9.

Ovaj ugovor prestaje istekom roka na koji je zaključen ili sporazumom. Sporazumi raskid može se zaključiti samo tijekom trajanja prijelaznog roka.

Članak 10.

Na pitanja koja nisu uređena ovim ugovorom primjenjuje se odredbe Pravilnika o suradnji klubova HNS-a, ostali propisi HNS-a te supsidijarno odredbe Zakona o obveznim odnosima.

Članak 11.

Ugovorne strane obvezuju se sve eventualne sporove iz ovog ugovora rješavati mirnim putem, a u suprotnom ugovaraju nadležnost Arbitražnog suda HNS-a.

Članak 12.

1) Ovaj ugovor stupa na snagu danom potpisa.

2) Stranke su suglasne sa svim odredbama ovog ugovora, a u znak prihvaćanja stranke potpisuju ovaj ugovor.

3) Ovaj je ugovor sastavljen u tri jednaka primjerka, po jedan za svaku ugovornu stranu i jedan za Komisiju za ovjeru registracija klubova i igrača.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_\_

NK A NK B

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog: popis Igrača